Erichsonia

Erichsonia er en slekt av biller som hører til familien trebukker (Cerambycidae). Slekten omfatter bare én kjent art.

 Utseende 
En liten, smal, rødlig trebukk med korte antenner. Antennene er perlekjedeformede og kortere enn pronotum. Hodet er ganske lite, fasettøynene noe reduserte, kjevene (mandiblene) små. Pronotum er lengre enn bredt, omtrent rektangulært med innsvinget forkant og avrundede bakhjørner, svært blankt, grovt og uregelmessig punktert. Dekkvingene er lange og smale, parallellsidige, med rettvinklede "skuldre", grovt og nokså tett punktert. Beina er ganske korte.

 Utbredelse 
Arten er kjent fra Mexico, Guatemala og El Salvador.

 Systematisk inndeling 

 Ordenen biller, Coleoptera Linnaeus, 1758
 Underordenen Polyphaga Emery, 1886
 Gruppen (infraorden) Cucujiformia Lameere, 1938
 Overfamilien Chrysomeloidea Latreille, 1802 (=Phytophaga)
 Familien trebukker, Cerambycidae Latreille, 1802
 Underfamilien Parandrinae 
 Gruppen Erichsoniini J. Thomson, 1860
 Slekten Erichsonia Westwood, 1849 - bare én liten og spinkel art:
 Erichsonia dentifrons Westwood, 1849

 Kilder 
 Sjekkliste over amerikanske Parandrinae, med utbredelsesdata

 Eksterne lenker 

 Bilder av Erichsonia dentifrons 

Kategori:Parandrinae
Kategori:Biller formelt beskrevet i 1849
Kategori:Dyr formelt beskrevet av John Obadiah Westwood